29. 12. 86 Επίσημη Εφημερίδα των Ευρωπαϊκών Κοινοτήτων Αριθ. C 333/23 
Γνωμοδότηση για την πρόταση κανονισμού (ΕΟΚ) του Συμβουλίου σχετικά με κοινοτικές ενέργειες 
για τη βελτίωση και την προσαρμογή των διαρθρώσεων του τομέα της αλιείας και της υδατοκαλ­
λιέργειας (·) 
(86/C 333/08) 
Στις 2 Οκτωβρίου 1986, το Συμβούλιο αποφάσισε, σύμφωνα με το άρθρο 198 της συνθήκης για 
την ίδρυση της ΕΟΚ, να ζητήσει από την Οικονομική και Κοινωνική Επιτροπή να γνωμοδοτήσει 
για την παραπάνω πρόταση. 
Η Οικονομική και Κοινωνική Επιτροπή αποφάσισε να αναθέσει στον κ. Muniz Guardado, ως 
γενικό εισηγητή, την προετοιμασία των σχετικών εργασιών. 
Η Οικονομική και Κοινωνική Επιτροπή, στις 26 Νοεμβρίου 1986, στη διάρκεια της 241ης συνό­
δου ολομέλειας της, υιοθέτησε χωρίς καμιά αρνητική ψήφο και με 9 αποχές την ακόλουθη 
γνωμοδότηση: 
Η Οικονομική και Κοινωνική Επιτροπή εγκρίνει την πρόταση της Επιτροπής διατυπώνοντας 
ωστόσο τις παρατηρήσεις που ακολουθούν. 
1. Γενικές παρατηρήσεις 
1.1. Η κοινοτική διαρθρωτική πολιτική είχε στην 
ουσία βασισθεί ως τώρα στους κανονισμούς 2908/83 και 
2909/83 και στην οδηγία του Συμβουλίου 83/515, πέρα από 
τους άλλους κανονισμούς και μέσα που διεύρυναν και 
τροποποιούσαν τις ρυθμίσεις που προέκυπταν από τους 
προαναφερθέντες κανονισμούς. 
1.2. Η πρωτοβουλία της Επιτροπής να εξοπλίσει την 
Κοινότητα με ένα ενιαίο νομοθετικό πλαίσιο και να περι­
λάβει σε έναν και μόνο κανονισμό τις διαρθρωτικές 
ανάγκες μιας κοινής πολιτικής στον τομέα της αλιείας 
καλύπτει έναν ορισμένο νομικό κενό, καθορίζει κριτήρια 
και εναρμονίζει την ανάπτυξη και τη βελτίωση των κοινο­
τικών διαρθρώσεων με βάση ορισμένα κονδύλια που, 
μολονότι δεν είναι τόσο μεγάλα όσο θα επιθυμούσε η 
ΟΚΕ, χρησιμεύουν για το ξεκίνημα μιας συνεκτικής διαρ­
θρωτικής πολιτικής. Οπωσδήποτε όμως είναι σημαντικό 
ότι η Επιτροπή, με βάση την εμπειρία της σ' αυτό το πεδίο, 
αντιμετωπίζει με πιο ρεαλιστικά κριτήρια την κατάσταση 
που υφίσταται στον τομέα της κοινοτικής αλιείας. Επίσης 
το γεγονός ότι η διάρκεια των προγραμμάτων προβλέπεται 
να είναι 10 ετών θα επιτρέψει στον τομέα να αντιμετωπίσει 
το μέλλον του με καλύτερες προοπτικές. 
1.3. Ωστόσο και η ΟΚΕ θεωρεί ότι η διατύπωση των 
διαφόρων τίτλων παρουσιάζει σημαντικές ελλείψεις όσον 
αφορά τη σαφήνεια των χρησιμοποιούμενων όρων 
(τομέας, ικανοποιητικό, δημόσιο, στοιχεία κλπ.) με 
αποτέλεσμα να παρέχεται στην Επιτροπή υπερβολική 
εξουσία τόσο όσον αφορά την ερμηνεία της πρότασης 
κανονισμού όσο και τις αποφάσεις που θα πρέπει να λαμ­
βάνονται με βάση αυτή την ερμηνεία. 
1.4. Η ΟΚΕ, επισημαίνει επίσης την ανυπαρξία κινή­
τρων για τις διαρθρωτικές τροποποιήσεις των αλιευτικών 
σκαφών που έχουν ως στόχο την αύξηση της ασφάλειας 
και τη βελτίωση της διαβίωσης στα πλοία. 
(ι) ΕΕ αριθ. C 279 της 5. Π. 1986, σ. 3. 1.5. Η ΟΚΕ λυπάται επειδή από την πρόταση κανονι­
σμού απουσιάζουν εξ ολοκλήρου τα μέτρα κοινωνικού 
χαρακτήρα. Δεν μπορεί να αντιληφθεί πώς, ενώ σημειώνε­
ται σημαντική πρόοδος στην προσπάθεια ενσωμάτωσης 
σε ένα και μοναδικό κανονισμό του συνόλου των ενερ­
γειών της κοινής πολιτικής στον τομέα της αλιείας, η 
Επιτροπή παραβλέπει τα μέτρα που τείνουν προς την 
προαγωγή της κοινωνικής εναρμόνισης. 
1.5.1. Η ΟΚΕ αναφέρεται στην προηγούμενη γνωμοδό­
τηση της για τον τομέα αυτό και επιμένει ότι η Επιτροπή 
θα πρέπει να διατυπώσει προτάσεις που να μπορέσουν 
να γίνουν αποδεκτές από το Συμβούλιο, σύμφωνα με τα 
άρθρα 117 και 118 της συνθήκης. 
1.6. Η ΟΚΕ θεωρεί ότι είναι σημαντικό το άρθρο 53 
της πρότασης κανονισμού στο βαθμό που λαμβάνει υπόψη 
ειδικές καταστάσεις, προβλέποντας παρεκκλίσεις από διά­
φορα τεχνικά κριτήρια που περιλαμβάνονται σε ορισμένα 
άρθρα του κανονισμού αυτού. 
1.7. Εξάλλου στην περίπτωση που οι υποδείξεις που 
περιλαμβάνονται στη γνωμοδότηση δεν μπορέσουν να 
ενσωματωθούν στον τελικό κανονισμό, συνολικά ή εν 
μέρει, λόγω ελλείψεως χρόνου, η ΟΚΕ ζητεί από την 
Επιτροπή να φροντίσει ώστε να συμπεριληφθούν στις 
διατάξεις που προβλέπει η Επιτροπή για τους τίτλους του 
κανονισμού. 
1.8. Η ΟΚΕ εξάλλου επιφυλάσσεται να διατυπώσει 
αργότερα πιο λεπτομερείς παρατηρήσεις για την πρόταση 
της Επιτροπής. 
2. Ειδικές παρατηρήσεις 
2.1. Τίτλος Ι: Πολυετή προγράμματα προσανατολισμού 
2.1.1. Η ΟΚΕ θεωρεί αποδεκτή τη διάρκεια αυτών των 
προγραμμάτων αλλά τελείως ανεπαρκή την προθεσμία 
των τριών μηνών που δίνεται στα κράτη μέλη για να 
διαβιβάσουν στην Επιτροπή ένα ισόρροπο και συνεκτικό 
πρόγραμμα για τον αλιευτικό τους στόλο, για την υδατο­
καλλιέργεια και τη διαμόρφωση προστατευόμενων θαλάσ­
σιων ζωνών. 
Αριθ. C.333/24 Επίσημη Εφημερίδα των Ευρωπαϊκών Κοινοτήτων 29. 12. 86 
2.1.2. Η ΟΚΕ τονίζει ότι είναι αναγκαίο να εξασφαλι­
σθούν, μέσω της εφαρμογής των κατάλληλων διατάξεων, 
μέτρα που θα τείνουν προς την προσαρμογή των ικανο­
τήτων οι οποίες και θα πρέπει να έχουν τις λιγότερες 
δυνατόν κοινωνικοοικονομικές συνέπειες για τις ζώνες ή 
περιοχές που η εξάρτηση τους από τον αλιευτικό τομέα 
(κυρίως βιοτεχνική και παράκτια αλιεία) έχει βασική 
σημασία για την ανάπτυξη τους. 
2.1.3. Η ΟΚΕ επισημαίνει επίσης ότι αυτά τα προγράμ­
ματα σχετικά με τον αλιευτικό στόλο θα πρέπει να λαμ­
βάνουν υπόψη τις δυνατότητες που παρέχουν οι διαθέσι­
μοι πόροι· γι' αυτό η ΟΚΕ θεωρεί ότι είναι απαραίτητο 
αυτά τα διαρθρωτικά μέτρα να συνοδεύονται ταυτόχρονα 
από μέτρα που να επιτρέπουν την πραγματοποίηση μιας 
ταχύτατης, πλήρους και αξιόπιστης εκτίμησης όλων των 
αλιευτικών πόρων της Κοινότητας. 
2.2. Τίτλος II: Α ναδιάρ3ρωση και ανανέωση του αλιευτι­
κού στόλου 
2.2.1. Η ΟΚΕ θεωρεί ότι η Επιτροπή θα πρέπει να λάβει 
υπόψη τις παρεκκλίσεις που προβλέπονται στο άρθρο 53 
για τα σκάφη που έχουν μήκος κατώτερο από εννέα ή 
δώδεκα μέτρα, στις περιπτώσεις που η μη εφαρμογή των 
μέτρων ενίσχυσης γι' αυτό τον τύπο σκαφών μπορεί να 
έχει κοινωνικές και οικονομικές επιπτώσεις στις ζώνες ή 
περιοχές που έχουν ως μοναδικό στοιχείο ανάπτυξης αυτά 
τα μικρά σκάφη. 
2.2.2. Οπωσδήποτε θα πρέπει να επισημανθεί ότι η 
έννοια «ευαίσθητη περιοχή» στα πλαίσια της παροχής 
κοινοτικής ενίσχυσης για την ανακαίνιση και τον εκσυγ­
χρονισμό του στόλου στρεβλώνει τον ανταγωνισμό 
μεταξύ των διαφόρων περιοχών κατά την λήψη των κοινο­
τικών ενισχύσεων, δεδομένου ότι είναι πολύ διαφορετική 
η έννοια της «ευαίσθητης περιοχής» όσον αφορά την 
ανάπτυξη, από την ίδια έννοια όσον αφορά την ανάπτυξη 
της αλιείας, και στα πλαίσια της τελευταίας έννοιας είναι 
διαφορετικά τα επίπεδα στα οποία μπορεί να έχουν φθάσει 
σ' αυτή την περιοχή διάφοροι τύποι στόλων. 
2.2.3. Τα ποσοστά της κοινοτικής ενίσχυσης θα πρέπει 
να αυξηθούν επίσης κατά πέντε μονάδες για τα προγράμ­
ματα που περιλαμβάνουν ουσιαστικές βελτιώσεις της 
ασφάλειας και της διαβίωσης στο σκάφος. Η ΟΚΕ επιση­
μαίνει επιπλέον στην Επιτροπή ότι σε ορισμένες χώρες η 
συνιδιοκτησία ενός σκάφους από τρεις ή περισσότερους 
εφοπλιστές είναι πολύ διαδεδομένη, ότι αυτά τα σκάφη 
συνήθως χρησιμοποιούνται αποκλειστικά για τη βιοτεχ­
νική ή παράκτια αλιεία και ότι εξασφαλίζουν τα προς το 
ζειν για ολόκληρες οικογένειες. Οι ίδιες παρατηρήσεις, 
σύμφωνα με τις γνώμες της ΟΚΕ, θα πρέπει να εφαρμο­
στούν και στα άρθρα 8 και 9. 
Αν αυτό το σημείο εφαρμοστεί αυστηρά, θα εμποδίσει να 
επιτευχθούν οι στόχοι τους οποίους θέτει η Επιτροπή 
μέσω αυτού του κανονισμού. 
2.2.4. Θα ήταν επίσης σημαντικό να διασαφηνίσει η 
Επιτροπή, στο άρθρο 9 παράγραφος 2 στοιχείο β), το 
νόημα των λέξεων «αποσύρονται οριστικά από την αλιευ­
τική δραστηριότητα στην Κοινότητα», διευκρινίζοντας 
κατά πόσο αναφέρεται στα ύδατα της Κοινότητας ή στο 
κοινοτικό νηολόγιο. 2.2.5. Η ανακαίνιση των σκαφών θα πρέπει να πραγμα­
τοποιηθεί με κριτήρια που να λαμβάνουν υπόψη βασικά 
τις δυνατότητες αλιείας (αποθέματα, σύνολο επιτρεπομέ­
νων αλιευμάτων και πόροι γενικότερα) καθώς και την 
κατάσταση των αλιευτικών ζωνών (βαθμός εξάντλησης 
των αποθεμάτων και ευαίσθητες περιοχές). 
2.3. Τίτλος III: Εκσυγχρονισμός του αλιευτικού στόλου 
2.3.1. Η ΟΚΕ πιστεύει ότι οι παρατήσεις που έγιναν 
στα σημεία 2.2.1, 2.2.2 και 2.2.3 έχουν πλήρη εφαρμογή 
και στο άρθρο 10 αυτού του τίτλου. 
2.3.2. Η ΟΚΕ θεωρεί ότι οι ενισχύσεις θα πρέπει να 
συνεπάγονται κατώτερα όρια από αυτά που καθορίζονται 
για τα προγράμματα (30 000 και 15 000 ECU). Διαφο­
ρετικά, τα μικρότερα προγράμματα που προορίζονται για 
τα σκάφη που έχουν τις περισσότερες ανάγκες δεν θα είναι 
καθόλου βιώσιμα. 
2.3.3. Ορισμένες μετατροπές που είναι αναγκαίες για τη 
βελτίωση της ασφάλειας, του εντοπισμού των αλιευμάτων, 
της κατάστασης των σκαφών καθώς και της διαδικασίας 
επεξεργασίας των αλιευμάτων, δεν θα μπορέσουν να 
γίνουν επειδή το κόστος τους δε φθάνει το κατώτατο όριο 
που απαιτείται για την παροχή ενίσχυσης στα πλαίσια 
της πρότασης κανονισμού. Αυτό, εκτός από το ότι θα 
εμποδίσει την επίτευξη του στόχου που επιδιώκει η Επι­
τροπή μέσω αυτού του τίτλου που αφορά κυρίως τα βιοτεχ­
νικά και παράκτια σκάφη, μπορεί να επιφέρει και αντίθετα 
αποτελέσματα, όπως π.χ. η τάση να ζητούνται υψηλότερες 
ενισχύσεις από αυτές που είναι αναγκαίες στην πραγματι­
κότητα. 
2.3.4. Η ΟΚΕ εκφράζει την ανησυχία μήπως η προτει­
νόμενη μείωση των επιπέδων κοινοτικής ενίσχυσης και 
χρηματοδοτικής συμβολής στην αναδιάρθρωση, ανακαί­
νιση και εκσυγχρονισμό του αλιευτικού στόλου προκαλέ­
σει προβλήματα στις χώρες που δεν διαθέτουν χαμηλά 
επιτόκια. Προτείνεται να εξακολουθήσουν να ισχύουν τα 
σημερινά επίπεδα. 
2.3.5. Όσον αφορά το άρθρο 10 παράγραφος 3 στοιχείο 
ε), η ΟΚΕ θεωρεί ότι ο περιορισμός των δαπανών εκσυγ­
χρονισμού στο 50% της αξίας ενός νέου σκάφους είναι 
υπερβολικά περιοριστικός για ορισμένα σκάφη με ξύλινο 
κύτος που εξακολουθούν να έχουν με σημαντική εκμεταλ­
λεύσιμη διάρκεια ζωής αλλά χαμηλή εμπορική αξία 
επειδή δεν κατασκευάζονται πλέον σκάφη αυτού του 
τύπου. 
2.4. Τίτλος IV: Ανάπτυξη της υδατοκαλλιέργειας και 
διευθέτηση της παράκτιας ζώνης 
2.4.1. Η ΟΚΕ θεωρεί ότι ο «αποκλειστικά εμπορικός» 
σκοπός των επενδύσεων υλικών κατασκευής, εξοπλισμού, 
ή εκσυγχρονισμού των εγκαταστάσεων θα πρέπει να διευ­
ρυνθεί και να επεκταθεί επίσης σε διαφορετικούς σκοπούς 
όπως ο εμπλουτισμός των αλιευμάτων ή άλλα σχέδια γενι­
κότερου ενδιαφέροντος. 
2.4.2. Επίσης η χρηματοδοτική ενίσχυση θα πρέπει να 
περιλάβει τις επενδύσεις που πραγματοποιούνται για την 
αγορά γόνων. 
2.4.3. Τα όρια των επενδύσεων θα πρέπει εν πάσει περι­
πτώσει να προσαρμοσθούν ανάλογα με τη βιωσιμότητα 
και τις ανάγκες των προγραμμάτων και να καθοριστούν 
με βάση κριτήρια που να λαμβάνουν υπόψη τόσο το 
29. 12. 86 Επίσημη Εφημερίδα των Ευρωπαϊκών Κοινοτήτων Αριθ. C 333/25 
επίπεδο της διερεύνησης που έχει γίνει ως προς το προϊόν 
που 3α πρέπει να παραχθεί, όσο και τις οικονομικές 
συνθήκες της ζώνης στην οποία θα διοχετευτούν οι επεν­
δύσεις υλικών καθώς και με βάση κριτήρια αποδοτικό­
τητας και εφοδιασμού της κοινοτικής αγοράς. 
2.4.4. Δεδομένου ότι η αγορά των αλιευτικών προϊό­
ντων που προέρχονται από υδατοκαλλιέργεια είναι μια 
πρωτοεμφανιζόμενη αγορά, η ΟΚΕ θεωρεί ότι η Επιτροπή 
θα πρέπει να ενισχύσει τις πρωτοβουλίες που θα έχουν 
ως συνέπεια την ανάπτυξη της έρευνας στον τομέα της 
υδατοκαλλιέργειας και την προώθηση παρόμοιων επιχει­
ρήσεων μ' αυτές που λειτουργούν με επιτυχία στο εξωτε­
ρικό. Αν δεν γίνει αυτό και αν περιοριστούν οι παραγωγι­
κές δυνατότητες της ΕΟΚ σ'αυτό τον τομέα, οι κοινοτικές 
επιχειρήσεις πολύ σύντομα θα βρεθούν σε σαφώς μειονε­
κτική θέση έναντι των ανταγωνιστών τους με όλους τους 
κινδύνους που αυτό συνεπάγεται για τις επενδύσεις που 
έχουν ήδη γίνει και για τις θέσεις εργασίας που έχουν 
δημιουργηθεί. 
2.4.5. Επιπλέον η ΟΚΕ θεωρεί ότι η Επιτροπή θα πρέ­
πει όχι μόνο να εξετάσει την ολοκληρωμένη καλλιέργεια, 
αλλά επίσης να λάβει υπόψη τη δυνατότητα να αναπτυχθεί 
η πάχυνση καθορισμένων τύπων γόνων με τη χρησιμο­
ποίηση πλωτών κλωβών ή άλλων μέσων από τους ίδιους 
τους αλιείς με τη μεσολάβηση των ενώσεων τους. Με 
τον τρόπο αυτό θα μπορούσαν επίσης να αξιοποιηθούν 
καλύτερα τα θαλάσσια προϊόντα, κατάλοιπα ή πλεονά­
σματα, τα οποία θα μπορούσαν να χρησιμοποιηθούν εν 
μέρει ή συνολικά ως τροφή αυτών των γόνων. 
Αυτό το μέτρο θα προωθούσε τη δημιουργία απασχόλησης 
και θα προσέγγιζε τον αλιευτικό τομέα με τον τομέα της 
υδατοκαλλιέργειας. 
2.5. Τίτλος V: Πειραματική αλιεία 
2.5.1. Η ΟΚΕ θεωρεί ότι σε πολλές περιπτώσεις, η 
πριμοδότηση ενθάρρυνσης τόσο εκ μέρους της Κοινό­
τητας όσο και εκ μέρους των κρατών μελών είναι ανεπαρ­
κής· η Επιτροπή θα πρέπει να προσδιορίσει το ποσοστό με 
μεγαλύτερη ακρίβεια απ'ό,τι στο άρθρο 16 παράγραφος 1 
όπου οι λέξεις «Δεν δύναται να υπερβεί», μπορεί να σημαί­
νουν ότι η πριμοδότηση μπορεί να είναι μικρότερη από 
το 20%. 
Οπωσδήποτε, η ΟΚΕ θεωρεί ότι η ενίσχυση εκ μέρους 
της ΕΟΚ θα πρέπει να ξεπερνά το 20%. 
2.5.2. Οι περιορισμοί τόσο ως προς το μεταξύ καθέτων 
μήκος όσο και ως προς τη διάρκεια της αποστολής θα 
πρέπει να καταργηθούν δεδομένου ότι η ΟΚΕ θεωρεί ότι 
αυτές οι αποστολές πειραματικής αλιείας θα πρέπει να 
πραγματοποιούνται με τα κατάλληλα σκάφη για την ερευ-
νώμενη περιοχή και για τον τύπο αλιείας που θα πρέπει 
να προωθηθεί. 
2.5.3. Η ΟΚΕ θεωρεί ότι υπάρχουν σημαντικές περιο­
χές τόσο στο εσωτερικό της Κοινότητας όσο και στο 
εξωτερικό της που είναι πολύ λίγο γνωστές. Αυτός ο τύπος 
αλιείας δεν θα πρέπει επομένως να αποκλείει καμία ζώνη. 
2.5.4. Η ΟΚΕ θεωρεί επίσης ότι ο περιορισμός αυτών 
των αποστολών σε χώρες με τις οποίες η Κοινότητα έχει 
ήδη υπογράψει ή διαπραγματεύεται αλιευτικές συμφωνίες 
είναι πολύ λίγο ρεαλιστικός γιατί θα μπορούσε να 
αποκλείσει τη δυνατότητα πραγματοποίησης αποστολών αλιείας σε άλλες χώρες με τις οποίες η Κοινότητα δεν 
έχει υπογράψει συμφωνίες σχετικά με αυτό το θέμα, περιο­
ρίζοντας μ' αυτό τον τρόπο τόσο τις δυνατότητες αλιείας 
για τα κοινοτικά σκάφη, όσο και τη δυνατότητα επέκτα­
σης του κοινοτικού στόλου. Γι' αυτό το λόγο, η ΟΚΕ 
υποδεικνύει στην Επιτροπή να μπορούν να πραγματο­
ποιούνται αυτές οι αποστολές πειραματικής αλιείας σε 
όλες τις χώρες με τις οποίες η Κοινότητα διατηρεί 
σχέσεις. 
2.5.5. Η ΟΚΕ ζητεί επίσης να καθορίσει η Επιτροπή, 
καθώς και τα κράτη μέλη, μια ποσοσταία αύξηση της 
αντίστοιχης ενίσχυσης για τις αποστολές πειραματικής 
αλιείας που πραγματοποιούνται σε ζώνες με ειδικά σκλη­
ρές κλιματολογικές συνθήκες (κρύο) ή που είναι μεγάλης 
διάρκειας, ώστε να καταστεί δυνατή η παρουσία στο σκά­
φος που πραγματοποιεί αυτές τις αποστολές ενός ιατρού 
ή ενός ειδικού που θα μπορεί να αναλύσει όλες τις πλευρές 
των συνθηκών διαβίωσης που θα έχουν να αντιμετωπίσουν 
οι αλιείς (διατροφή, ρουχισμός, αναψυχή, συνθήκες εργα­
σίας, κλπ.). 
2.5.6. Επίσης η ΟΚΕ θεωρεί ότι η Επιτροπή θα πρέπει 
να συμπεριλάβει ως πειραματική αλιεία τις δοκιμές που 
πραγματοποιούν σκάφη με ειδικά εξαρτήματα ή 
εξοπλισμό. 
2.6. Τίτλος VI: Προσωρινές ενώσεις επιχειρήσεων 
2.6.1. Η ΟΚΕ εκφράζει στην Επιτροπή την άποψη ότι 
η δυνατότητα δημιουργίας προσωρινών ενώσεων επιχει­
ρήσεων από φυσικά ή νομικά πρόσωπα κρατών με τα 
οποία η Κοινότητα διατηρεί αλιευτικές σχέσεις (όπως 
αναφέρεται και στο σημείο 5.4) θα πρέπει να επεκταθεί 
στο κείμενο ώστε να συμπεριληφθούν οι τρίτες χώρες 
με τις οποίες η Κοινότητα διατηρεί οποιοδήποτε τύπο 
σχέσεων. 
2.6.2. Η ΟΚΕ θεωρεί σημαντικό τον κατά προτεραιό­
τητα εφοδιασμό της αγοράς της Κοινότητας, αλλά θεωρεί 
επίσης ότι έχει θεμελιώδη σημασία να μπορούν τα κοινο­
τικά σκάφη να αναπτύσσουν την αλιευτική τους 
δραστηριότητα με πλήρη απόδοση, έστω και αν αυτό 
συνεπάγεται την αλίευση ειδών που δεν παρουσιάζουν μεν 
ενδιαφέρον για την κοινοτική αγορά, αλλά παρουσιάζουν 
ενδιαφέρον για τη διεθνή αγορά. 
2.7. Τίτλος VII: Προσαρμογή των ικανοτήτων 
2.7.1. Η προσωρινή ακινητοποίηση θα πρέπει να εφαρ­
μοσθεί με κριτήρια ελαστικότητας, που οπωσδήποτε όμως 
θα προσαρμόζονται στις ανάγκες της αλιείας. 
2.7.2. Η ΟΚΕ θεωρεί ότι η διάρκεια της αλιευτικής 
δραστηριότητας που απαιτείται για την πριμοδότηση θα 
πρέπει να περιορισθεί σε 100 ημέρες αντί για τις 120 που 
αναφέρονται ως προϋπόθεση για την χορήγηση πριμοδό­
τησης οριστικής παύσης και ότι οι πρόσθετες περίοδοι 
ακινητοποίησης θα πρέπει να περιλαμβάνουν ένα 
ελάχιστο διάστημα 30 συνεχώς ημερών. 
Αριθ. C 333/26 Επίσημη Εφημερίδα των Ευρωπαϊκών Κοινοτήτων 29. 12. 86 
2.7.3. Επίσης θεωρεί ότι η Επιτροπή θα πρέπει να 
αποσαφηνίσει το περιεχόμενο του άρθρου 25 παράγρα­
φος 1 στοιχείο γ), αναφέροντας τι ακριβώς εννοεί με τις 
λέξεις «σε ύδατα της Κοινότητας για σκοπούς άλλους από 
την αλιεία». 
2.7.4. Η ΟΚΕ θεωρεί ότι η εφαρμογή της πριμοδότησης 
οριστικής παύσης στην περίπτωση σκαφών με ξύλινο 
κύτος μπορεί να συμβιβαστεί με την ενίσχυση που καθορί­
ζεται στο άρθρο 12 στοιχείο β), στην περίπτωση που χρη­
σιμοποιηθούν, μέσω της βύθισης τους, ως βιότοποι που 
προορίζονται για την προστασία και την ανάπτυξη των 
αλιευτικών πόρων. Αυτό θα είχε ως συνέπεια την αύξηση 
του είδους των ενεργειών που επιδιώκονται από την Επι­
τροπή γι' αυτό τον τύπο στόλου και θα μπορούσε να 
αποτελέσει κίνητρο για τους ιδιοκτήτες τους προκειμένου 
να προχωρήσουν στην οριστική παύση των σκαφών αυτού 
του τύπου. 
2.7.5. Αυτή η εφαρμογή θα μπορούσε να περιοριστεί 
στα σκάφη ολικής χωρητικότητας 99 κόρων, με δυνατό­
τητα επέκτασης στα σκάφη με μεταλλικό κύτος και την 
ίδια ολική χωρητικότητα. 
2.8. Τίτλος VIII: Εξοπλισμός λιμένων 
2.8.1. Η ΟΚΕ ζητεί από την Επιτροπή να διευκρινίσει, 
στο άρθρο 29 παράγραφος 2 στοιχείο β), κατά πόσο ο 
οργανισμός «που ορίζεται» θα πρέπει να είναι οργανισμός 
του ιδιωτικού τομέα. 
2.9. Τίτλος IX: Εξερεύνηση των αγορών 
2.9.1. Η ΟΚΕ εκφράζει την ικανοποίηση της για το 
γεγονός ότι για πρώτη φορά η Επιτροπή λαμβάνει υπόψη 
της την υιοθέτηση μέτρων που τείνουν να προωθήσουν την 
κατανάλωση προϊόντων αλιείας σε κοινοτική κλίμακα. 
Τα μέτρα που προβλέπονται στο άρθρο 31 παράγραφος 1 
μπορούν να προωθήσουν, εκτός από την κατανάλωση 
προϊόντων αλιείας που προέρχονται από τα είδη των 
οποίων υπάρχει πλεόνασμα ή των οποίων δεν γίνεται 
μεγάλη εκμετάλλευση, τα νέα προϊόντα αλιείας ή παρα­
σκευάσματα που προορίζονται για την κατανάλωση. 
2.9.2. Όσον αφορά τα προϊόντα που προέρχονται από 
την υδατοκαλλιέργεια για τα οποία, σύμφωνα με βάσιμες 
εκτιμήσεις, προβλέπεται σημαντική αύξηση της παραγω­
γής τους η ΟΚΕ θεωρεί ότι, στα πλαίσια της προσπάθειας 
αύξησης τόσο της σημερινής όσο και της μελλοντικής 
ζήτησης τους και της ολοκλήρωσης της κοινοτικής 
εσωτερικής αγοράς, η Επιτροπή θα πρέπει να εφαρμόσει 
και σ'αυτά τα προϊόντα τις χρηματοδοτικές ενισχύσεις 
που αναφέρονται σ' αυτό το κεφάλαιο. 
Βρυξέλλες, 26 Νοεμβρίου 1986. 2.10. Τίτλος Χ: Ειδικά μέτρα 
2.10.1. Τα ειδικά μέτρα που θα μπορούσε να αποφασίσει 
η Επιτροπή, στα πλαίσια της δραστηριότητας της στο 
διαρθρωτικό τομέα της αλιείας, ενδιαφέρουν τον αλιευ­
τικό τομέα λόγω της ελαστικότητας τους. Ωστόσο, η ΟΚΕ 
θεωρεί ότι πρόκειται για σημαντικό κονδύλιο του προϋπο­
λογισμού που θα πρέπει να χρησιμοποιηθεί με όχι υπερβο­
λικά συγκεκριμένο τρόπο. 
2.11. Τίτλος XI: Διαδικασία εξέτασης των σχεδίων και 
υποχρεώσεις των δικαιούχων 
2.11.1. Η Επιτροπή καλείται να υποδείξει με τη σειρά 
της στα κράτη μέλη της ΕΟΚ την υιοθέτηση μέτρων που 
θα επιτρέψουν την καλύτερη ενημέρωση των εκπροσώπων 
τους και να περιορίσει όσο το δυνατόν περισσότερο τις 
γραφειοκρατικές διαδικασίες. 
2.11.2. Κατά τη γνώμη της ΟΚΕ, η τέταρτη γραμμή του 
σημείου 2 του άρθρου 39 αυτού του τίτλου, στην οποία 
* περιλαμβάνονται οι λέξεις «μπορούν να ληφθούν υπόψη» 
θα πρέπει να γραφεί διαφορετικά, δηλαδή να αντι­
κατασταθεί η λέξη «μπορούν» με τη λέξη «πρέπει». 
2.12. Τίτλος XII: Δημοσιονομικές και γενικές διατάξεις 
2.12.1. Η ΟΚΕ θεωρεί πολύ θετική την κοινοτική 
ενίσχυση που αναφέρεται στα άρθρα 7, 10 και 12 και 
που συνίσταται στην επιδότηση επιτοκίων, τη χορήγηση 
καφαλαίων για τη σύσταση ή την ανάπτυξη εγγυητικών 
κεφαλαίων καθώς και τις επιδοτήσεις κεφαλαίου και τις 
επιστρεφόμενες προκαταβολές που αναφέρονται στο 
άρθρο 45, γιατί προϋποθέτει μια νέα πιο θετική και ρεα­
λιστική κατεύθυνση στη δράση της Επιτροπής και αποτε­
λεί μια νέα προσέγγιση διαφορετική από αυτή που υπήρχε 
πριν γι' αυτές τις έννοιες. 
2.13. Παράρτημα Ι 
2.13.1. Ελάχιστο περιεχόμενο των πολυετών 
προγραμμάτων προσανατολισμού. Προ­
γράμματα σχετικά με τον αλιευτικό στόλο 
Η ΟΚΕ θεωρεί ότι, επειδή ο αποφασιστικός παράγοντας 
σε ορισμένους από τους τίτλους που αναφέρονται στην 
κατασκευή ή τον εκσυγχρονισμό είναι το μεταξύ καθέτων 
μήκος, η Επιτροπή θα πρέπει να απαιτήσει να συμπερι­
ληφθεί το μήκος στο σημείο 2 όπως ακριβώς αναφέρονται 
σ'αυτό η ολική χωρητικότηα, η ισχύς, και η ηλικία. 
Επίσης, η ΟΚΕ θεωρεί σημαντικό και επισημαίνεται ο 
τύπος κατασκευής του κύτους (ξύλο, ατσάλι, πλεξιγκλάς, 
και άλλα). 
Ο Πρόεδρος 
της Οικονομικής και Κοινωνικής 
Επιτροπής 
Alfons MARGOT